Vita:A Debreceni VSC 2014–2015-ös európaikupa-szereplése

message: Szerintem a téma önmagában nem nevezetes. Ha mégis, akkor a dátum nem kell, mert a visszavágó is elfér a cikkben (lásd korábbi oda-visszavágós UEFA-kupa-döntők). Valamint a tartalom bőven elfér a A Debreceni VSC 2014–2015-ös szezonja cím cikkben. --Tomcsy  üzenet 2014. július 16., 15:50 (CEST)
replies: text: Továbbá az egész bajnokok ligája-szereplés elférhet egy cikkben, semmi szükség külön szedni egyenként a meccseket. De esetleg akkor találnám nevezetesnek az egész szereplést, ha bejutnak a csoportkörbe. De alapvetően a szezonjuk cikke ezért van, hogy a meccseik ott legyenek, egy 0–0-s BL-selejtezőnek semmi szükség külön cikk. --Tomcsy  üzenet 2014. július 17., 04:12 (CEST)
replies: text: :Szia Tomcsy! Értem a felvetésedet, de előre ugye nem tudhatjuk, hogy bejutnak-e majd a csoportkörbe, arról meg igazán nem tehetek, hogy 0–0 lett a mérkőzés végeredménye és nem egy gólokban gazdag mérkőzéssel kezdte a Loki a BL selejtezőit. Nem ezért készítettem külön szócikket róla, hanem, mert a DVSC 2014-15-ös szezonjában nem férne ki ilyen részletességgel. Szerintem igenis van értelme a BL vagy adott esetben EL sorozat mérkőzéseit külön szócikkben feltüntetni. Azzal viszont egyetértek, hogy az oda- és visszavágó mérkőzéseket lehetne egyetlen szócikkben és nem kell nekik külön-külön egy-egy, de nem csináltam még soha meglévő szócikk átnevezést, ebben kérnék egy kis segítséget. Lehetne pl. ez: A Debreceni VSC 2014–2015-ös UEFA-bajnokok ligája selejtező mérkőzései. Köszönettel, —Cakesam ✎ 2014. július 18., 11:55 (CEST)

text: :Szia! Éppen ezért utólag kell cikket írni arról, ha valami nevezetessé (jelentőssé) válik. Mert ha nem jut el a csoportkörig a Debrecen, akkor egyáltalán nem jelentősek a meccsek. Szerintem a szezon cikkében is elfér ilyen részletességgel, illetve ha az utólagosan nevezetesség válik, akkor az egész szereplés elférhet egy cikkben,A Debreceni VSC 2014–2015-ös UEFA-bajnokok ligája szereplése címen (2+2+2 selejtező + 6 csoportkör, ha esetleg döntőig feltételezzük, akkor még 7 meccs). --Tomcsy  üzenet 2014. július 18., 12:21 (CEST)
replies: text: ::Van egy probléma az elnevezéssel, ha a Debrecen átkerül az Európa-ligába (3. sel., vagy rájátszásbeli vereség esetén), akkor a cikk "UEFA-bajnokok ligája" címe már nem jó. --Tomcsy  üzenet 2014. július 18., 12:27 (CEST)
replies: text: :::Ez igaz, akkor meg maradhat minden a régiben. Azt gondolom, hogy nem probléma sem a Wikipédiának, sem az olvasóknak, ha minden mérkőzéséről készül egy külön szócikk, ha én úgy gondolom, hogy rászánom az időmet és energiámat. Nem igaz? Tervezem egyébként a megyei első osztályú Hajdúszoboszlói SE minden mérkőzéséről is a szócikkeket, amint beindul a bajnokság. Nem találtam ugyanis szabályt arról, hogy csak a Chelsea vagy a Barcelona mérkőzései "érnek annyit", hogy külön szócikk készüljön minden egyes mérkőzésükről. —Cakesam ✎ 2014. július 19., 13:33 (CEST)
Nem maradhat minden, önállóan semmi szükség a Debrecen selejtező meccseire. A vb-t sem bontottuk szét 64 meccsre. Egy csapat európai szereplése vagy elfér a szezonjának cikkében, vagy egyben, együtt egy összefogó cikkben, pl a Debreceni VSC 2014-2015-ös európaikupa-szereplése címen. A cikket akkor most törlésire vittem (nem a törlés a szándék, hanem a többi szerkesztő állásfoglalása, valamint a tartalom esetleges összevonása). A Hajdúszoboszlói SE megyei első osztályú csapat szezonja sem nevezetes alapból. Ha a szabályok felé megyünk, akkor a WP:NEV többek között azt írja, hogy "jelentős mértékben feldolgozták", valamint "független a tárgytól". Ha a Hajdúszoboszló szezonját, legalább két független forrás komoly terjedelemben feldolgozza, akkor megáll a nevezetesség. De ha a saját honlapjukról kiollózuk a meccset, az nem független és egy forrás kevés.--Tomcsy  üzenet 2014. július 19., 13:56 (CEST)

text: Egy csapat az európai kupában (Európa-liga) egy szezonban legfeljebb 23 mérkőzést játszik, feltéve ha az 1. körből indul: selejtezőben 4 forduló (2+2+2+2) + 6 csoportkör + a kiesésesben pedig 4 forduló van (8 meccs), + a döntő. A BL-ben a kiesésesben 1 fordulóval kevesebb van. A vb csoportköri cikkei, amelyben 6 meccs van, kb. 25–27 ezer bájt méretűek. Ebből kiindulva a 23 meccs kb. 100-110 ezer bájt lenne, ami bőven megfelel egy cikk méretének. Vagyis egy cikkben elfér egy csapat kupaszereplése hasonló részleteséggel (összeállítások, egyebek). --Tomcsy  üzenet 2014. július 19., 14:31 (CEST)
replies: text: :Rendben, megértettem és elfogadom a magyarázatodat. Akkor kérném szépen valakitől, aki meg tudja csinálni (van jogosultsága hozzá és tudja hogyan kell), hogy a már meglévő A Debreceni VSC 2014–2015-ös UEFA-bajnokok ligája selejtező mérkőzése 2014. július 15-én szócikket nevezze át A Debreceni VSC 2014-2015-ös európaikupa szereplése névre és ebbe fogom feldolgozni a következő nemzetközi kupameccseit a csapatnak. A Hajdúszoboszlói SE mérkőzéseivel pedig akkor nem is töltöm az időmet, ha úgy sem állná meg a helyét. Egyébként meg nagyon nem fér el a A Debreceni VSC 2014–2015-ös szezonja szócikkben a plusz infó (az előzmények, mindkét csapat összeállítása, statisztikák, stb.), ezért jobb az ilyesmit egy külön szócikkben megjeleníteni. Szerintem. —Cakesam ✎ 2014. július 19., 16:41 (CEST)
replies: text: ::Igen, azt elfogadom, hogy a szezon cikkébe terjedelmi okok miatt nem biztos hogy elférnének a részletes adatok, az esetleges szöveges összefoglalók, de az egész szereplés már lehet nevezetes. A múltból pl. az FTC 1995–96-os, a DVSC 2009–10-es szereplése mindenképp. Talán mindegyik magyar csapat európaikupa-szereplése tekinthető annak. A magyar labdarúgó-válogatott összes mérkőzését is nevezetesnek tekintjük (függetlenül hogy barátságos, vagy tétmeccs), ezzel összehasonlítva az összes magyar klubcsapat kupaszereplése is lehet az, függetlenül attól, hogy 2 meccse volt vagy 10. De ez nem feltétlenül jelenti azt, hogy pl. német, spanyol csapatokról hasonló cikkeket kellene írni (pl. a német válogatott meccseit sem írjuk egyenként).--Tomcsy  üzenet 2014. július 19., 17:18 (CEST)
replies: text: ::::Egyetértek, egyébként készítettem már pár magyar válogatott mérkőzésről is szócikket, gondolom rémlett, hogy onnan vettem a szócikk nevének szövegezését. :-) Látom, már át is nevezted, köszönöm! Akkor ebbe a szócikkbe fogom készíteni a DVSC remélhetőleg minél több európai kupameccsét és ebbe esetleg az is belefér majd, ha nem sikerül a BL csoportkör, de folytathatja az EL-ben. Egyébként, mielőtt belekezdtem volna az új szócikkbe, kerestem ezerrel mind az FTC 1995–96-os BL, mind a DVSC 2009–10-es BL meneteléséről szócikket, hogy hasonlóra készítsem, de nem találtam. Lehet, hogy nem is létezik egyikről sem szócikk? —Cakesam ✎ 2014. július 19., 19:59 (CEST)
thread_title:  Nevezetesség 

message: Szerintem biztosan nem létezik. A ZTE-Manchester cikket tudom említeni (Zalaegerszegi TE–Manchester United UEFA-bajnokok ligája-selejtező (2002)) Ez is egyébként kicsit felemás (ha úgy nézzük kicsit elfogult), mert a cikkben már nem szerepel a visszavágó 5–0-s eredménye (szó sem esik róla), mintha azt sugallná a cikk, hogy a vereséggel kiesett a MU, pedig nem. Valamint nincs hova bedolgozni (azt hiszem még nincs cikk a ZTE 2002–03-as szezonjáról). Csak ennek a meccsnek elég meglepő eredménye lett. De ezt is lehet bővíteni, az előtte lévő Zágráb elleni meccsel, valamint a MU elleni visszavágóval. Valamint A Zalaegerszegi TE FC nemzetközi kupamérkőzései összesítő cikk van még. --Tomcsy  üzenet 2014. július 19., 20:51 (CEST)
replies: text: A Paksnak és a Haladásnak is van hasonló, összesítő cikke. Szerintem semmi akadálya, hogy a Debrecennek, vagy más csapatnak legyen ilyen.--Tomcsy  üzenet 2014. július 19., 20:56 (CEST)
thread_title:  Cikkek 

thread_title:  Törlési megbeszélés eredménye (2014. augusztus)